
IEPIRKUMA NOTEIKUMI

1. [bookmark: _Hlk112420937][bookmark: _Hlk159501382]Iepirkuma priekšmets: Saules un Dārza ielas remonta darbi Sedas pilsētā, Valmieras novadā.

Iepirkums netiek dalīts daļās. Pretendents iesniedz tikai vienu piedāvājumu par visu iepirkuma apjomu. Pretendents nevar iesniegt piedāvājuma variantus.

Iepirkuma procedūru organizē komisija, kas apstiprināta ar Valmieras novada pašvaldības domes 25.06.2025. lēmumu Nr.416 (protokols Nr.11, 5.§) (turpmāk arī – komisija).

2. Iepirkuma identifikācijas Nr. SAP 2026/005B

3. [bookmark: _Hlk82423362]CPV kods: 45233223-8 (Brauktuves seguma atjaunošana).

4. Darba izpildes vieta: Saules un Dārza iela, Sedas pilsēta, Valmieras novads.

5. Līguma darbības termiņš: 2 mēneši, skaitot no līguma spēkā stāšanās dienas
6. Pasūtītājs un kontaktpersonas:
Strenču apvienības pārvalde
Valkas iela 16, Strenči, Valmieras novads, LV-4730
Nodokļu maksātāja reģistrācijas kods 90000043403

Kontaktpersonas iepirkuma jautājumos:
· Valmieras novada pašvaldības Iepirkuma nodaļas galvenā iepirkumu speciāliste, juriste Žanna Daņilova, tālrunis 27891650, e-pasts: iepirkumi@valmierasnovads.lv.  

Kontaktpersona tehniskās specifikācijas jautājumos:
· Valmieras novada pašvaldības Strenču apvienības pārvaldes vadītājs Jānis Pētersons, tālrunis 29420536, e-pasts: janis.petersons@valmierasnovads.lv.

7. Iepirkuma nolikuma saņemšanas vieta un laiks
7.1. Pasūtītājs nodrošina brīvu un tiešu elektronisko pieeju visiem iepirkuma dokumentiem pircēja profilā Elektronisko iepirkumu sistēmas (turpmāk – EIS) e-konkursu apakšsistēmā, saite https://www.eis.gov.lv/EKEIS/Supplier/Organizer/17228.
7.2. Pieejamā iepirkuma dokumentācija ir identiska drukātajai versijai un izmantojama piedāvājuma sagatavošanai.
7.3. [bookmark: _Hlk112661963]Iepirkuma nolikuma drukāto versiju var saņemt Valmieras novada pašvaldības Klientu apkalpošanas centrā Lāčplēša ielā 2, Valmierā, Valmieras novadā līdz piedāvājuma iesniegšanas termiņa beigām. Klientu apkalpošanas centra darba laiks – darba dienās no plkst. 800 līdz 1700, pirmdienās no plkst. 800 līdz 1800, piektdienās no plkst. 800 līdz 1600.
7.4. Ja ieinteresētais piegādātājs pieprasa izsniegt iepirkuma dokumentus drukātā veidā, pasūtītājs tos izsniedz ieinteresētajam piegādātājam Lāčplēša ielā 2, Valmierā, Valmieras novadā pašvaldības Klientu apkalpošanas centrā triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
7.5. Jebkura papildu informācija, kas tiks sniegta saistībā ar šo iepirkumu, tiks publicēta pircēja profilā interneta tīmekļvietnē www.eis.gov.lv pie šī iepirkuma nolikuma. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds piegādātājs nav iepazinies ar informāciju, kam ir nodrošināta brīva un tieša elektroniskā pieeja.
8. Piedāvājumu iesniegšana, atvēršana un termiņi
8.1. Termiņš un vieta
8.1.1. Saskaņā ar Publisko iepirkumu likuma (turpmāk – PIL) 39.panta pirmo daļu, piedāvājumi iepirkumā ir iesniedzami tikai ELEKTRONISKI, izmantojot EIS e-konkursu apakšsistēmu (https://www.eis.gov.lv/EKEIS/Supplier/).
8.1.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
8.1.3. Piedāvājumu iesniegšanas pēdējais termiņš – saskaņā ar Elektronisko iepirkumu sistēmā un Iepirkumu uzraudzības biroja Publikācijas vadības sistēmā noteikto. 
8.1.4. Piedāvājumus drīkst iesniegt sākot ar dienu, kad paziņojums par plānoto līgumu ir publicēts Iepirkumu uzraudzības biroja tīmekļvietnē.

8.2. Piedāvājuma iesniegšana
8.2.1. Piedāvājuma iesniegšana:
8.2.1.1. Piedāvājums jāiesniedz elektroniski EIS e-konkursu apakšsistēmā, ievērojot šādus izvēlēs iespējas: 
8.2.1.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
8.2.1.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
8.2.1.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
8.2.2. Sagatavojot piedāvājumu, pretendents ievēro, ka:
8.2.2.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
8.2.2.2. Piedāvājuma dokumentus ar Elektronisko iepirkumu sistēmas piedāvāto elektronisko parakstu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
8.2.2.3. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
8.2.2.4. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tiem jāpievieno apliecināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
8.2.2.5. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
8.2.2.6. Iesniedzot piedāvājumu, Pretendents pilnībā atzīst visus iepirkuma nolikumā (t.sk. tā pielikumos un veidlapās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
8.2.2.7. Piedāvājums jāsagatavo tā, lai nekādā veidā netiktu apdraudēta EIS e‑konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.
8.2.2.8. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

8.3. Piedāvājumu atvēršana
8.3.1. Iesniegtos piedāvājumus atvērs saskaņā ar Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteikto. Piedāvājumu atvēršana notiek Elektronisko iepirkumu sistēmā, izmantojot tajā pieejamos rīkus piedāvājumu elektroniskai saņemšanai.
8.3.2. EIS e-iepirkumu apakšsistēmā reģistrētie sēdes dalībnieki tiešsaistes režīmā var sekot līdzi piedāvājumu atvēršanas procesam. Pēc piedāvājuma atvēršanas beigām pircēja profilā šī iepirkuma sadaļā tiks publicēts EIS izveidotais finanšu piedāvājumu apkopojums un atvēršanas sanāksmes protokols.
8.3.3. Piedāvājumu atvēršanas sanāksme ir atklāta. 
8.3.4. Piedāvājumu atvēršanas sanāksmes protokolu ieinteresētajām personām Komisija nosūta 3 (trīs) darba dienu laikā pēc pieprasījuma saņemšanas.
8.3.5. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 8.2.2.7.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.


9. Piedāvājumu noformēšana
9.1. Pretendenta piedāvājumam pilnībā jāatbilst tehniskajā specifikācijā (nolikuma 2.pielikums) noteiktajam. Pretendentam jāpievieno 10.punktā prasītie dokumenti.
9.2. Iesniegtais pretendenta piedāvājums apliecina pilnīgu iepirkuma nolikuma akceptēšanu un uzvaras gadījumā gatavību parakstīt nolikuma 3.pielikumā esošo līgumu.
9.3. Līdz iepirkuma piedāvājuma iesniegšanas termiņa beigām ikviens pretendents var mainīt vai atsaukt savu piedāvājumu. Atsaukšanai ir bezierunu raksturs, un tā izslēdz tālāku līdzdalību iepirkumā. Katrs pretendents kā ģenerāluzņēmējs iepirkumā var piedalīties tikai ar vienu piedāvājumu.
9.4. Pēc piedāvājumu iesniegšanas termiņa beigām pretendents nevar savu piedāvājumu grozīt.

10. [bookmark: _Toc26600577]Prasības pretendentiem un piedāvājuma sastāvs
10.1. Par pretendentu šajā iepirkumā var būt jebkura juridiska persona, šādu personu apvienība jebkurā to kombinācijā, kura ir iesniegusi piedāvājumu atbilstoši šī nolikuma prasībām. Piedalīšanās iepirkumā ir pretendenta brīvas gribas izpausme. Iepirkuma nosacījumi visiem pretendentiem ir vienādi.
10.2. Uz pretendentu neattiecas PIL 9.panta astotajā daļā noteiktie izslēgšanas nosacījumi.
10.3. Pretendents ir reģistrēts (ja attiecīgās valsts normatīvie akti paredz reģistrāciju), licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamos būvdarbus Latvijas Republikā. Par Latvijā reģistrētu Pretendentu (juridisku personu) Pasūtītājs pārliecināsies Uzņēmumu reģistra datubāzē un/vai Būvniecības informācijas sistēmā (turpmāk arī – BIS).
Ārvalstī reģistrētam Pretendentam, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā Pasūtītājs var pārliecināties par Pretendenta reģistrācijas faktu vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz. 
Ārvalstu komersantam līguma slēgšanas tiesību piešķiršanas gadījumā uz iepirkuma līguma noslēgšanas brīdi saskaņā ar Būvniecības likuma 22. pantu būs jābūt reģistrētam Latvijas Republikas Būvkomersantu reģistrā. Pretendents, kas reģistrēts ārvalstīs, iesniedz līdzvērtīgas iestādes izdota dokumenta kopiju, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus, pievienojot apliecinājumu, ka, gadījumā, ja tam tiks piešķirtas līgums slēgšanas tiesības, uz iepirkuma līguma noslēgšanas brīdi tas būs reģistrēts Latvijas Būvkomersantu reģistrā.
10.4. Ja piedāvājumu iepirkumā iesniedz piegādātāju apvienība, tad pieteikumu (nolikuma 1.pielikuma veidlapa) un finanšu piedāvājumu (nolikuma 4.pielikuma veidlapa) paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos, kas noteikta nolikuma 10.7.3.punktā. Citus piedāvājumā esošos dokumentus paraksta ar minēto vienošanos noteiktais apvienības dalībnieks.
10.5. Ja piedāvājumu iepirkumā iesniedz piegādātāju apvienība vai personālsabiedrība, tad uz katru apvienības dalībnieku / personālsabiedrības biedru attiecas noteikumu 10.1., 10.2. un 10.3.punkts, bet pārējos noteikumu punktos izvirzītās prasības jāizpilda piegādātāju apvienības dalībniekiem / personālsabiedrības biedriem kopumā.
10.6. Pretendents var balstīties uz citu uzņēmēju iespējām, tajā skaitā, lai pierādītu atbilstību iepirkuma nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar pretendentu par nepieciešamo resursu nodošanu pretendenta rīcībā un sadarbību konkrētā iepirkuma līguma izpildei, ja iepirkuma rezultātā iepirkuma līguma slēgšanas tiesības tiktu piešķirtas pretendentam.
10.7. Piedāvājumā jāiekļauj šādi dokumenti:
10.7.1. Pieteikums (nolikuma 1.pielikuma veidlapa).
10.7.2. Finanšu piedāvājums (nolikuma 4.pielikuma veidlapa).
10.7.3. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu, kurā nosaukts galvenais dalībnieks, kurš ir pilnvarots parakstīt finanšu piedāvājumu un tehnisko piedāvājumu, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda arī katra piegādātāju apvienības dalībnieka veicamo darba daļu līguma izpildē.
10.7.4. Gadījumā, ja pretendents balstās uz citu uzņēmēju iespējām atbilstoši nolikuma 10.6.punkta prasībai, pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendentam.
10.7.5. Darbu izpildes tāme, kas sagatavota atbilstoši Latvijas Republikas Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” un atbilstoši tehniskajā specifikācijā dotajiem darbu apjomiem (nolikuma 2. pielikums);
10.7.6. Apliecinājums par darbu izpildē iesaistāmajiem nepieciešamajiem sertificētajiem speciālistiem (nolikuma 7.pielikuma veidlapa):
· Ceļu būvdarbu vadīšana un būvuzraudzība (atbildīgais būvdarbu vadītājs),
norādot speciālista vārdu, uzvārdu un būvprakses sertifikāta numuru (Par Latvijā reģistrētu būvspeciālistu nodarbinātības faktu pasūtītājs pārliecināsies Būvniecības informācijas sistēmā (BIS)). 
Piesaistot ārvalstīs reģistrētu būvspeciālistu, piedāvājumam klāt jāpievieno darba līguma kopija vai apliecinājums, tajā norādot speciālista vārdu, uzvārdu, darba līguma nr., datumu un līguma termiņu).
Ja šajā punktā noteiktais speciālists nav pretendenta vai apakšuzņēmēja darbinieks, bet ar viņu tiks slēgts uzņēmuma līgums vai tiks nodibinātas darba tiesiskās attiecības, lai nodrošinātu līguma izpildi gadījumā, ja iepirkuma rezultātā iepirkuma līguma slēgšanas tiesības tiktu piešķirtas pretendentam, tad ir jāiesniedz vienošanās starp pretendentu vai apakšuzņēmēju un speciālistu, kurā apliecina, ka starp pretendentu un speciālistu tiks nodibinātas darba tiesiskās attiecības vai noslēgts uzņēmuma līgums gadījumā, ja iepirkuma rezultātā iepirkuma līguma slēgšanas tiesības tiktu piešķirtas pretendentam (noslēgtā uzņēmuma līguma / darba līguma apliecināta kopija vai apliecinājums par uzņēmuma līguma noslēgšanu / darba tiesisko attiecību nodibināšanu ar konkrēto speciālistu, norādot līguma Nr., datumu un līguma termiņu, ir jāiesniedz pasūtītājam pirms darbu izpildes līguma noslēgšanas, par būvspeciālista nodarbinātības faktu Pasūtītājs var pārliecināties BIS pirms līguma noslēgšanas).
10.7.7. Apliecinājums, ka Pretendents ne vairāk kā 5 iepriekšējos gados (t.i., 2021., 2022., 2023., 2024., 2025.gadā un 2026. gadā līdz šajā nolikumā noteiktā piedāvājumu iesniegšanas termiņa beigām) sekmīgi īstenojis vismaz 2 (divus) līdzvērtīgus objektus (nolikuma 6. pielikuma veidlapa). Šī iepirkuma ietvaros par līdzvērtīgu objektu tiks uzskatīts tāds objekts, kas atbilst šādiem raksturlielumiem:
· darba veids: asfaltbetona ceļu seguma atjaunošanas, pārbūves vai jaunbūves darbi.
Apliecinājumam pievienot objektus, kas tiek uzskatīti par līdzvērtīgiem, atsauksmes no objekta pasūtītāja par veiktajiem darbiem ar norādi par darbu pilnīgu izpildi un atbilstību līdzvērtīgu darbu raksturlielumiem vai līdzvērtīgu dokumentu, kas apliecina nolikuma 10.7.7. apakšpunktā visu prasīto darbu pieredzes nosacījumu izpildi.
10.7.8. Pilnvara, ja piedāvājumu paraksta pretendenta pilnvarotā persona.
10.8. [bookmark: _Hlk127821042]PIL 9.panta astotajā daļā minēto apstākļu esamību pasūtītājs pārbauda atbilstoši PIL 9.panta devītajā daļā noteiktajam.
10.9. Pretendents ir tiesīgs piesaistīt apakšuzņēmējus – par apakšuzņēmēju (juridisku personu) piesaisti aizpildāma un iesniedzama nolikuma 5.pielikuma veidlapa. Pretendenta piesaistītajiem apakšuzņēmējiem ir jābūt visiem nepieciešamiem sertifikātiem, licencēm un atļaujām norādīto darba daļu veikšanai.
10.10. [bookmark: _Toc26600582]Pasūtītājs veic izslēgšanas nosacījumu neesamību pārbaudes atbilstoši Starptautisko un Latvijas Republikas nacionālo sankciju likuma 11.1 panta pirmajai daļai. Minēto izslēgšanas nosacījumu neesamību pasūtītājs pārbauda saskaņā ar 11.1 panta trešajā un ceturtajā daļā noteikto un šādās datubāzēs: http://sankcijas.fid.gov.lv/ un/vai https://sankcijas.lursoft.lv(vai citās datubāzēs, ja tajās pieejama aktuālāka informācija).

11. Apdrošināšana
Būvuzņēmējs savā vārdā un uz sava rēķina veic būvuzņēmēja civiltiesiskās atbildības obligāto apdrošināšanu atbilstoši nolikuma 3. pielikumā “Līgums” noteiktajam. Apdrošināšanu veic tikai iepirkuma uzvarētājs.

12. Piedāvājuma cena un valūta
[bookmark: _Toc26600583]Piedāvājumam jābūt izteiktam euro, atsevišķi norādot piedāvājuma cenu bez PVN un PVN summu.
Piedāvājuma cenā jāiekļauj:
12.1. materiālu izmaksas;
12.2. darba izmaksas;
12.3. nepieciešamo palīgdarbu izmaksas;
12.4. tehnikas un palīgierīču izmantošanas izmaksas;
12.5. citas izmaksas, ja tādas paredzamas;
12.6. visi normatīvajos aktos paredzētie nodokļi.

13. [bookmark: _Toc26600586]Informācijas sniegšana
13.1. Saziņa starp pasūtītāju (iepirkuma komisiju) un ieinteresētajiem piegādātājiem iepirkuma ietvaros notiek latviešu valodā pa e-pastu vai EIS e-konkursu apakšsistēmā. Ieinteresētais piegādātājs saziņas dokumentu nosūta EIS e-konkursu apakšsistēmā vai uz nolikumā norādītās pasūtītāja kontaktpersonas iepirkuma jautājumos e-pastu vai uz e-pastu: iepirkumi@valmierasnovads.lv.
13.2. Ja ieinteresētais piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz trīs darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
13.3. Pasūtītājs atbildi nosūta ieinteresētajam piegādātājam, kas pieprasījis papildinformāciju vai uzdevis jautājumu, un vienlaikus ievieto šo informāciju pircēja profilā interneta tīmekļvietnē www.eis.gov.lv, kurā ir pieejams iepirkuma nolikums, norādot arī uzdoto jautājumu.

14. [bookmark: _Toc26600588]Piedāvājumu vērtēšana un lēmuma pieņemšana
14.1. Piedāvājuma vērtēšanu pasūtītājs veic pretendentam, kuram pirmšķietami būtu piešķiramas iepirkuma līguma slēgšanas tiesības, proti, pretendentam, kura piedāvājums ir ar zemāko cenu. Pirms noteikt pretendentu, kuram būtu piešķiramas līguma slēgšanas tiesības, Komisija visos piedāvājumos pārbauda aritmētiskas kļūdas.
14.2. Piedāvājumu vērtēšana notiek 3 kārtās:
1. kārtā vērtē: piedāvājuma noformējuma un sastāva atbilstību iepirkuma nolikuma prasībām, pretendenta atbilstību kvalifikācijas prasībām;
2. kārtā pretendentam, kas atbilst visām pirmās kārtas prasībām, vērtē: piedāvājuma atbilstību tehniskās specifikācijas prasībām;
3. kārtā pretendentam, kas atbilst visām pirmās un otrās kārtas prasībām, vērtē: finanšu piedāvājumu.
14.3. [bookmark: _Hlk36724113]Ja pretendenta piedāvājums tiek noraidīts kādā no vērtēšanas posmiem, pasūtītājs pārbaudi veic attiecībā uz nākamo pretendentu, kuram iepirkumā pirmšķietami būtu piešķiramas iepirkuma līguma slēgšanas tiesības, proti, pretendentam, kura piedāvājums ir ar zemāko cenu.
14.4. Ja tiek konstatētas aritmētiskas kļūdas, komisija tās labo, un par kļūdu labojumu un laboto piedāvājuma cenu paziņo pretendentam, kura pieļautās kļūdas labotas.
14.5. Ja pasūtītājs konstatē, ka informācija, ko pretendents sniedzis, lai apliecinātu atbilstību paredzētajiem pretendentu atlases noteikumiem, ir neskaidra vai nepilnīga vai trūkst kāda dokumenta, pasūtītājs pieprasa, lai pretendents, vai kompetenta institūcija pasūtītāja noteiktajā termiņā, kas ir samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu, nodrošinot, ka tiek ievērota vienlīdzīga attieksme pret visiem pretendentiem, sniegtā informācija apliecina faktus, kas pastāvējuši pirms piedāvājuma iesniegšanas dienas, netiek mainīts iesniegtais piedāvājums un tā novērtējums saskaņā ar pasūtītāja noteiktajiem piedāvājuma izvērtēšanas kritērijiem.
14.6. Ja komisija konstatē, ka pretendenta iesniegtais tehniskais vai finanšu piedāvājums ir neskaidrs vai tajā ir acīmredzamas pārrakstīšanās kļūdas, pasūtītājs ir tiesīgs pieprasīt, lai pasūtītāja noteiktajā termiņā tiek izskaidrota vai papildināta tehniskajā un finanšu piedāvājumā iekļautā informācija un novērstas acīmredzamas pārrakstīšanās kļūdas, nodrošinot to, ka tiek ievērota vienlīdzīga attieksme pret visiem pretendentiem un  netiek mainīts iesniegtais piedāvājums un tā novērtējums saskaņā ar pasūtītāja noteiktajiem piedāvājuma izvērtēšanas kritērijiem.
14.7. Ja pretendenta piedāvājuma sastāvā iekļautie dokumenti neatbilst nolikuma prasībām vai piedāvājumā nav norādīta nolikumā prasītā informācija, iepirkuma komisija var pieņemt lēmumu par piedāvājuma noraidīšanu, izvērtējot trūkstošās informācijas būtiskumu un to ietekmi uz iespēju izvērtēt pretendenta piedāvājumu.

15. Izvērtēšanas kritērijs saimnieciski visizdevīgākā piedāvājuma izvēlei
15.1. Pamatojoties uz PIL 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka ņemot vērā zemāko piedāvāto cenu.
15.2. Ja izraudzītais pretendents atsakās slēgt iepirkuma līgumu ar pasūtītāju, Komisija pieņem lēmumu slēgt līgumu ar nākamo pretendentu, kurš piedāvājis zemāko cenu vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Komisija pieņem lēmumu pārtraukt iepirkumu, neizvēloties nevienu piedāvājumu.
15.3. Piedāvājumi tiks izvērtēti atbilstoši iepirkuma nolikuma prasībām.
15.4. 3 (trīs) darba dienu laikā pēc lēmuma pieņemšanas visi pretendenti tiks rakstiski informēti par komisijas pieņemto lēmumu.


16. Līguma slēgšana un apmaksas nosacījumi
16.1. [bookmark: _Toc26600591]Starp iepirkuma uzvarētāju un pasūtītāju tiks slēgts līgums atbilstoši iepirkuma tehniskai specifikācijai un pretendenta piedāvājumam tādā redakcijā kā tas ir nolikuma 3. pielikumā – LĪGUMS.
16.2. Līgums stājas spēkā līgumā noteiktajā kārtībā. Samaksa par darbu izpildi tiek veikta šajā līgumā noteiktajā kārtībā (skat. līgumu šī nolikuma 3.pielikumā).
16.3. Pēc līguma noslēgšanas līguma grozījumi veicami līgumā noteiktajā kārtībā (skat. līgumu šī nolikuma 3.pielikumā).
16.4. Avansa maksājumi nav paredzēti.
16.5. Pretendentam jāparaksta iepirkuma līgums dienā, kuru nosaka pasūtītājs.
16.6. Izpildītājs, atbilstoši līgumā (nolikuma 3.pielikums) noteiktajam, iesniedz būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus. Iepirkuma līguma izpildes laikā pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
16.7. Pamatojoties uz PIL 9.panta astoņpadsmito daļu iepirkuma līguma teksts 10 darba dienu laikā, pēc tam kad stājies spēkā iepirkuma līgums, tiks publicēts pircēja profilā interneta tīmekļvietnē www.eis.gov.lv.

17. Iepirkuma komisijas tiesības un pienākumi
17.1. Komisijas tiesības:
17.1.1. pieprasīt papildu informāciju no pretendentiem, kas piedalās iepirkumā;
17.1.2. lemt par iepirkuma pārtraukšanu vai izbeigšanu;
17.1.3. lemt par iepirkuma termiņa pagarināšanu;
17.1.4. veikt izmaiņas iepirkuma nolikumā;
17.1.5. noraidīt piedāvājumus, ja tie neatbilst iepirkuma nolikumu prasībām;
17.1.6. neizvēlēties nevienu no piedāvājumiem, ja tie pārsniedz šim nolūkam izdalītos līdzekļus;
17.1.7. Komisija patur sev tiesības nekomentēt iepirkuma norises gaitu;
17.1.8. pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju (ja Komisijai rodas šaubas par iesniegtās dokumenta kopijas autentiskumu);
17.1.9. ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.

17.2. Komisijas pienākumi:
17.2.1. izskatīt visus pretendentu piedāvājumus;
17.2.2. rakstiski informēt iepirkuma pretendentus par iesniegto materiālu vērtēšanas gaitā konstatētām aritmētiskām kļūdām;
17.2.3. lemt par iepirkuma dokumentu atdošanu pretendentam gadījumos, kad nav ievērota šajā nolikumā noteiktā piedāvājumu iesniegšanas kārtība;
17.2.4. noteikt iepirkuma uzvarētāju;
17.2.5. 3 (trīs) darba dienu laikā pēc lēmuma pieņemšanas rakstiski informēt visus iepirkuma pretendentus par iepirkuma rezultātiem. Paziņojums par rezultātiem tiks nosūtīts EIS, pievienojot skenētu vai elektroniski parakstītu dokumentu;
17.2.6. nosūtīt informāciju Iepirkumu uzraudzības birojam.

18. Personas datu aizsardzība
Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

19. Nolikuma pielikumu saraksts
1. pielikums – Pieteikums par piedalīšanos iepirkumā;
2. pielikums – Tehniskā specifikācija;
3. pielikums – Līguma projekts;
4. pielikums – Finanšu piedāvājums;
5. pielikums – Apakšuzņēmēju saraksts;
6. pielikums – Informācija par pretendenta īstenotajiem līdzvērtīgiem darbiem;
7. [bookmark: _Hlk159509962]pielikums – Informācija par darbu izpildē iesaistāmajiem speciālistiem.
Skice un projekta plāna apzīmējumi atsevišķi ievietoti un pieejami lejupielādēšanai pircēja profilā Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/17228 šī iepirkuma dokumentācijas sadaļā.


1.pielikums
Iepirkuma Nr. SAP 2026/005B nolikumam
[bookmark: _Hlk126106987]
PIETEIKUMS PAR PIEDALĪŠANOS IEPIRKUMĀ
„Saules un Dārza ielas remonta darbi Sedas pilsētā, Valmieras novadā”
Iepirkuma identifikācijas Nr. SAP 2026/005B

	Pretendenta nosaukums:
	

	Reģistrācijas Nr.:
	

	Adrese:
	

	Bankas rekvizīti (banka, kods, konta Nr.):
	

	Kontaktpersona (amats, vārds, uzvārds):
	

	Tālruņa Nr.:
	

	e-pasts:
	

	Persona, kura tiesīga pārstāvēt pretendentu jeb pilnvarotā persona
(amats, vārds, uzvārds)
	

	Pretendenta patiesais labuma guvējs[footnoteRef:1] (vārds, uzvārds un personas kods (ja nav personas koda, norāda dzimšanas datumu, mēnesi un gadu)) [1:  norāda pretendenta patieso labuma guvēju, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likuma un Starptautisko un Latvijas Republikas nacionālo sankciju likuma regulējumu.] 

	

	Personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē
(Juridiskai personai – nosaukums un reģistrācijas Nr.,
fiziskai personai – vārds, uzvārds un personas kods (ja nav personas koda, norāda dzimšanas datumu, mēnesi un gadu))
	

	Pretendents atbilst mazā vai vidējā uzņēmuma statusam[footnoteRef:2]: [2:  norāda, vai pretendents atbilst mazā vai vidējā uzņēmuma statusam atbilstoši IUB 09.03.2017. skaidrojumam par mazajiem un vidējiem uzņēmumiem (https://www.iub.gov.lv/lv/skaidrojums-mikro-mazie-un-videjie-uznemumi-mvu) ] 

[image: ](atbilstošo atzīmēt ar      )  
		☐ 
	  mikrouzņēmums (nodarbināti mazāk nekā 10 darbinieki un gada apgrozījums vai bilance nepārsniedz 2 miljonus euro)
vai

	☐	mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)
vai

	☐	vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro)

	☐	neatbilst ne mikrouzņēmuma, ne mazā, ne vidējā uzņēmuma  statusam






Pretendents ar šī pieteikuma iesniegšanu:
1) piesakās piedalīties iepirkumā SAP 2026/005B “Saules un Dārza ielas remonta darbi Sedas pilsētā, Valmieras novadā”;
2) piekrīt iepirkuma nolikuma prasībām un apņemas tās ievērot;
3) garantē, ka visas sniegtās ziņas ir patiesas;
4) informē, ka piedāvājums ir iesniegts neatkarīgi no konkurentiem[footnoteRef:3] un bez konsultācijām, līgumiem, vienošanām. Pretendentam ne ar vienu konkurentu nav bijusi saziņa attiecībā uz: [3:  ar terminu “konkurents” apzīmē jebkuru fizisku vai juridisku personu, kura nav pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces, pakalpojumus vai būvdarbus, varētu iesniegt piedāvājumu šim iepirkumam.] 

4.1. cenām;
4.2. cenas aprēķināšanas metodēm, faktoriem (apstākļiem) vai formulām;
4.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai 
4.4. tādu piedāvājuma iesniegšanu, kas neatbilst iepirkuma prasībām;
4.5. kvalitāti, apjomu, specifikāciju, izpildes, piegādes vai citiem pakalpojumiem, uz ko attiecas šis iepirkums;
5) apņemas parakstīt līgumu šī iepirkuma nolikumam pievienotajā redakcijā (nolikuma 3. pielikums) gadījumā, ja mūsu piedāvājums tiek atzīts par uzvarētāju;
6) apņemas nodrošināt, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.


	[bookmark: _Hlk159321464]Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



Pieteikums ir jāaizpilda drukātiem burtiem vai mašīnrakstā. Pieteikums jāparaksta pretendenta paraksttiesīgai amatpersonai vai pretendenta atbilstoši pilnvarotai personai.

 2.pielikums
Iepirkuma Nr. SAP 2026/005B nolikumam
(Tehniskās specifikācijas sagatavošanas/aktualizācijas datums: 14.08.2026.)


TEHNISKĀ SPECIFIKĀCIJA 
„Saules un Dārza ielas remonta darbi Sedas pilsētā, Valmieras novadā”
Iepirkuma identifikācijas Nr. SAP 2026/005B


Iepirkuma priekšmets: Saules un Dārza ielas remonta darbi Sedas pilsētā, Valmieras novadā.

Iepirkums netiek dalīts daļās. Pretendents iesniedz tikai vienu piedāvājumu par visu iepirkuma apjomu. Pretendents nevar iesniegt piedāvājuma variantus.
CPV kods: 45233223-8 (Brauktuves seguma atjaunošana

Objekta vieta: Saules un Dārza ielu remonta darbi.

Līguma darbības termiņš: 2 mēneši, skaitot no līguma spēkā stāšanās dienas

Garantijas laiks: ne mazāk kā 2 (divi) gadi pēc pieņemšanas nodošanas akta parakstīšanas.

Darbu apjomi:
	[bookmark: _Hlk190760647]
	Darba nosaukums
	Mērvienība
	Darba daudzums 

	1
	2
	3
	4

	 
	DAŽĀDI DARBI
	N/A
	 

	1.
	Uzmērīšana un nospraušana (izmantojot digitālo failu LKS92 koordināšu sistēmā).
	objekts
	1,00

	2.
	Betona apmaļu demontāža un utilizācija
	m
	32.00

	3.
	Asfaltbetona seguma nofrēzēšana (vidēji 12cm biezumā) un materiāla aizvešana uz Pasūtītāja vai būvdarbu veicēja atbērtni vai izmantošanu objektā.
	m3
	17

	4.
	Asfaltbetona seguma remontzonas izlīdzinošā frēzēšana (vid. 4cm dziļumā).
	m2
	13

	5.
	Asfaltbetona seguma remontzonas izlīdzinošā frēzēšana (vid. 6cm dziļumā).
	m2
	642

	
	ZEMES KLĀTNE
	N/A
	

	6.
	Zemes klātnes ierakuma izbūve (gultnes rakšana, tai skaitā augu zeme, ar minerālmateriālu (šķembas + grants, smilts), asfaltu ieslēgumiem un augu zemes atdalīšanu no pārējā ierakuma materiāla), ar derīgā materiāla izmantošanu objektā, liekās, nederīgās grunts aizvešanu.
	m3
	33

	7.
	Smilšaina uzbēruma grunts un izbūve no ierakumā iegūtās grunts vai, nepieciešamības gadījumā, pievestas.
	m3
	5

	8.
	Augu zeme (nepieciešamības gadījumā pievesta), daudzgadīga zāliena sēklas un ieklāšana, h=10cm un apsēšana, tai skaitā nogāžu un reljefa planēšana (Apjoms uzrādīts horizontālajā projekcijā. Darbu veicējam tāmes sastādīšanā ievērtēt slīpuma koeficientu).
	m2
	35

	
	AR SAISTVIELĀM NESAISTĪTAS KONSTRUKTĪVĀS KĀRTAS
	N/A
	

	9.
	Nesaistīts minerālmateriāls un izbūve pamata nesošajā kārtā vidēji 5cm biezumā (bruģa seguma gājēju ietvei vietās ar esošu segas konstrukciju)
	m3
	4

	10.
	Nesaistīts minerālmateriāls un izbūve pamata nesošajā kārtā remonta zonās
	m3
	10

	11.
	Rupja smilts (fr.0-5mm) un izbūve zem bruģa seguma h=3cm.
	m2
	71

	12.
	Betona bruģis ("taisnstūra" 100x200mm, ar fāzi, pelēks, h=8cm) un izbūve.
	m2
	71

	
	AR SAISTVIELĀM SAISTĪTAS KONSTRUKTĪVĀS KĀRTAS
	N/A
	

	13.
	Karstais asfalts (AC11 surf) un dilumkārtas izbūve h=6cm biezumā.
	m2
	674

	14.
	Karstais asfalts (AC11 surf) un dilumkārtas izbūve h=4cm biezumā (remonta zonās).
	m2
	24

	15.
	Karstais asfalts (AC22 base) un apakškārtas izbūve h=6cm biezumā (remonta zonās gar izbūvējamām ielas apmalēm).
	m2
	63

	
	SATIKSMES APRĪKOJUMS
	N/A
	

	16.
	Ceļa betona apmale 100.30.15 (izcelta +12cm) uz minerālmateriāla un betona C30/37 pamata un izbūve.
	m
	17

	17.
	Ceļa betona apmale 100.30.15 (izcelta +0cm vai +3cm) uz minerālmateriāla un betona C30/37 pamata un izbūve.
	m
	55

	18.
	Ceļa betona apmale 100.30.15 (slīpā, piezāģēta) uz minerālmateriāla un betona C30/37 pamata un izbūve.
	m
	6

	19.
	Ietves betona apmale 100.20.08 uz minerālmateriāla un betona C30/37 pamata un izbūve.
	m
	50

	20.
	Norobežojošie elementi (vertikālie stabiņi) (platums- 0,08m; garums- 0,08m, augstums- 0,9m; kods- UFO, www.larus.pt vai ekvivalents) ar atstarojošu virsmu un uzstādīšana ietverot visus darbus un materiālus, lai konkrēto iekārtu varētu ekspluatēt pilnā apmērā.
	kompl.
	23

	
	INŽENIERTĪKLU AIZSARDZĪBAS PASĀKUMI
	N/A
	

	21.
	Esošās sadzīves kanalizācijas akas vāka regulēšana seguma līmenī. Nepieciešamības gadījumā esošās skatakas vāka, augstuma regulējošo elementu demontāža. Jauna plastmasas PE vadula OD/DN 800/700, izbūve un apbetonējums, un peldošā tipa ķeta vāka (atbilstoši LVS EN 124), un izbūve seguma līmenī. Ietverot visus materiālus. Demontētos materiālus nodot komunikāciju turētājam vai utilizēt.
	kompl.
	2

	22.
	Esošā ūdensvada akas vāka regulēšana seguma līmenī. Nepieciešamības gadījumā esošā skatakas vāka, augstuma regulējošo elementu demontāža, jauna plastmasas PE vadula OD/DN 800/700, izbūve un apbetonējums, un peldošā tipa ķeta vāka (atbilstoši LVS EN 124), un izbūve seguma līmenī. Ietverot visus materiālus. Demontētos materiālus nodot komunikāciju turētājam vai utilizēt. kompl.
	kompl.
	1

	23.
	Divdaļīga saliekama aizsardzības caurule D110 (min mehāniskā izturība 750N) un izbūve, čaulošana, nepieciešamības gadījumā kabeļu padziļināšana (elektrības kabeļiem).
	m
	4

	24.
	Signāllenta kabeļiem, caurulēm un izbūve (elektrības kabeļiem).
	m
	4

	
	CITI DARBI
	N/A
	

	25.
	Būvtāfeles izgatavošana un uzstādīšana.
	kompl.
	1

	26.
	Satiksmes organizācija būvdarbu laikā (c/z, materiāli, ceļu uzturēšana u.c.).
	kompl.
	1

	27.
	Ģeodēziskā uzmērīšana ar dokumentu noformēšanu (izpildtopogrāfija).
	kompl.
	1



Pasūtītāja prasības darba izpildei:
1. Darbi izpildāmi saskaņā ar tehnisko specifikāciju un dotajiem darbu apjomiem. 
2. Darbu veidiem, kuriem uzrādīta tilpuma mērvienība, apjoms materiāliem ir blīvā veidā.
3. Konstruktīvo kārtu laukumi (m2 ) uzdoti pa kārtas augšējo virsmu. Materiāla tilpuma apjoms nosakāms, pielietojot trapeces šķērsgriezuma laukumu
4. Visiem darbos pielietojamiem materiāliem ir jābūt sertificētiem pielietošanai Latvijas Republikas teritorijā un ar Latvijas Republikas spēkā esošiem normatīvajiem aktiem atbilstošiem kvalitātes rādītājiem un darbi atbilstoši “Autoceļu būvdarbu specifikācijas 2026” prasībām.
5. Būvuzņēmējam jāievērtē darbu daudzumu sarakstā minēto darbu veikšanai nepieciešamie materiāli un papildus darbi, kas nav minēti šajā sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša darba veikšana pilnā apjomā.
6. Būvdarbu izpildes laikā jānodrošina piekļuve ēkām un objektiem, kas atrodas tiešā tuvumā.
7. Visi satiksmes organizācijas un darba vietas aprīkojuma tehniskie līdzekļi jāuzstāda ne ātrāk kā vienu dienu pirms darba uzsākšanas un jānoņem tūlīt pēc darba pabeigšanas.
8. Būvdarbu izpildes laikā otrreiz izmantojamie atgūtie materiāli  jānogādā pasūtītāja norādītājā atbērtnē  līdz 1 km attālumā  no būvdarbu izpildes vietas.
9. Būvdarbu veicējam ievērtēt būvniecības kalendāro laika periodu, un paredzēt papildus darbus, kas var rasties būvniecībai nelabvēlīgu laika apstākļu dēļ.

Prasības vides aizsardzības nosacījumiem:
1. Izpildītājam ir jāizmanto būvniecības metodes, kas nepiesārņo zemi, ūdeni un gaisu blakus teritorijā.
2. Izpildītājam ir jāparedz absorbējoša materiāla krājumi naftas produktu savākšanai, ja notiek noplūde no celtniecības tehnikas.
3. Izpildītājam, veicot būvdarbus koka sakņu sistēmas rajonā, kabeļus un cauruļvadus jāiegulda, nebojājot koka saknes.

Skice un projekta plāna apzīmējumi atsevišķi ievietoti un pieejami lejupielādēšanai pircēja profilā Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/17228 šī iepirkuma dokumentācijas sadaļā.





3.pielikums
Iepirkuma Nr. SAP 2026/005B nolikumam

LĪGUMS Nr._________

[bookmark: _Hlk47104410]Strenčos, Valmieras novadā
Līguma abpusējās parakstīšanas datums ir pēdējā parakstītāja pievienotā laika zīmoga datums un laiks

Valmieras novada pašvaldības Strenču apvienības pārvalde, nodokļu maksātāja reģistrācijas kods 90000043403 (turpmāk – Pasūtītājs), kuras vārdā, pamatojoties uz _______, rīkojas _______, no vienas puses, un 
_____________, reģ. Nr. ________ (turpmāk – Izpildītājs), kuru, pamatojoties uz ________, pārstāv _________, no otras puses, abas kopā sauktas Puses, katra atsevišķi Puse, 
pamatojoties uz Valmieras novada pašvaldības Iepirkuma komisijas 2026.gada __.____ lēmumu Nr. __ iepirkumā „Saules un Dārza ielas remonta darbi Sedas pilsētā, Valmieras novadā” (iepirkuma identifikācijas Nr. SAP 2026/005B), 
noslēdz šādu līgumu (turpmāk - Līgums): 

1. Līguma priekšmets
1.1. Pasūtītājs uzdod, un Izpildītājs apņemas ar saviem spēkiem, tehniskajiem līdzekļiem,  materiāliem un darbaspēku veikt Saules un Dārza ielas remonta darbus Sedas pilsētā, Valmieras novadā (turpmāk tekstā – Darbi). Darbi izpildāmi saskaņā ar Līgumā noteiktā iepirkuma nolikuma 2.pielikuma „Tehniskā specifikācija” nosacījumiem, kā arī atbilstoši Izpildītāja Līgumā noteiktajā iepirkumā iesniegtajam finanšu un tehniskajam piedāvājumiem. Šajā Līguma punktā noteiktās iepirkuma tehniskās specifikācijas, Izpildītāja finanšu piedāvājuma un tehniskā piedāvājuma kopijas ir pievienotas Līgumam un ir Līguma neatņemamas sastāvdaļas.
1.2. Darbi veicami atbilstoši Līgumam, tā pielikumiem un spēkā esošajiem Latvijas Republikas un Eiropas Savienības normatīvajiem aktiem un noteikumiem.
1.3. Darbu izpildes vieta ir Saules un Dārza iela, Sedas pilsēta, Strenču pilsēta, Valmieras novads.
2. Līguma summa, tās samaksas kārtība
2.1. Līguma summa par Līgumā noteikto Darbu izpildi Izpildītājam tiek noteikta EUR _______ (________ euro, __ centi), bez pievienotās vērtības nodokļa.
2.2. Pievienotās vērtības nodoklis  Līguma 2.1.punktā noteiktajai Līguma summai par Darbu izpildi ir EUR ________ (________ euro, __ centi). Pamatojoties uz Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, pievienotās vērtības nodokļa apmaksu būvdarbiem veic Pasūtītājs.
2.3. Norēķini par iepriekšējā mēnesī izpildītajiem Darbiem tiek veikti pēc faktiski iepriekšējā mēnesī izpildīto Darbu apjoma, kas tiek fiksēts ar Līguma 4.5.punktā noteikto Darbu pieņemšanas -nodošanas aktu. Šajā Līguma punktā noteiktos maksājumus Pasūtītājs veic 30 kalendāro dienu laikā, skaitot no dienas, kad Pasūtītājs un Izpildītājs ir parakstījuši Līguma 4.5.punktā noteikto aktu. Samaksa tiek veikta, pamatojoties uz parakstītajiem aktiem uz Izpildītāja iesniegtajiem e-rēķiniem.
2.4. Darbu galīgā apmaksa tiks veikta 30 kalendāro dienu laikā, skaitot no dienas, kad Pasūtītājs un Izpildītājs ir parakstījuši Līguma 4.1.punktā noteikto aktu. Samaksa tiek veikta, pamatojoties uz parakstīto aktu uz Izpildītāja iesniegto e-rēķinu.
2.5. Puses vienojas, ka e-rēķins ir elektronisks dokuments, kas satur visu nepieciešamo informāciju par veikto Darbu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”.
2.6. Puses vienojas, ka ar šo Līgumu saistīto e-rēķinu, Izpildītājs sagatavo elektroniski bez paraksta, ievērojot Latvijas Republikas spēkā esošo normatīvo aktu noteiktās prasības, un nosūta Pasūtītājam uz e-adresi: EINVOICE@90000043403.
2.7. Pasūtītājs Līgumā noteiktos maksājumus par Darbu izpildi veic ar pārskaitījumu uz Izpildītāja Līgumā vai Izpildītāja iesniegtajā e-rēķinā, kura apmaksa tiek veikta atbilstoši Līgumam, norādīto Izpildītāja bankas kontu.
2.8. Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3. Līgumā noteikto Darbu izpildes termiņš
3.1. 	Izpildītājs Līgumā noteiktos Darbus Darbu izpildes vietā uzsāk 5 darba dienu laikā, skaitot no Līguma spēkā stāšanās dienas. Līgumā noteikto Darbu izpildes termiņš ir 2 mēneši, skaitot no Līguma spēkā stāšanās dienas.
3.2. 	Ja meteoroloģisku apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Darbu veikšanai. Tehnoloģisko pārtraukumu neieskaita noteiktajā Darba izpildes termiņā, izņemot gadījumus, kad tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts. Tehnoloģiskā pārtraukuma sākums un beigas tiek fiksēts ar aktu, kuru paraksta Puses. Tehnoloģiskā pārtraukuma laikā Izpildītājs veic visus nepieciešamos pasākumus, kas nodrošina izpildīto darbu un materiālu saglabāšanu visu pārtraukuma laiku, nepasliktinot to kvalitāti.

4. Darbu pieņemšana-nodošana
4.1. Izpildītie Darbi tiek pieņemti ar Darbu pieņemšanas-nodošanas aktu. Līgumā noteiktie Darbi uzskatāmi par pilnībā izpildītiem un nodotiem Pasūtītājam, ja ir parakstīts Darbu pieņemšanas-nodošanas akts, kuru  parakstījušas Puses. Šajā Līguma punktā noteikto aktu elektroniskā formātā sagatavo un iesniedz Pasūtītājam Izpildītājs un to Puses paraksta ar drošu elektronisko parakstu.
4.2. Gadījumā, ja Darbu pieņemšanas - nodošanas laikā Pasūtītājs konstatē, ka Darbi kopumā vai kāda to daļa nav pabeigti un/vai to izpilde, vai Darbā izmantotie materiāli, preces vai konstrukcijas neatbilst Līguma un/vai tā pielikumu noteikumiem un/vai normatīvo aktu prasībām, tad Darbu pieņemšana-nodošana pārtraucama un par to sagatavojams akts, kurā norāda konstatētos Darba trūkums un/vai nepabeigtos Darbus, kuru paraksta Puses. Izpildītājam Pušu parakstītajā aktā norādītajā termiņā, kas nedrīkst būt ilgāks par 5 kalendārajām dienām no šajā Līguma punktā noteiktā akta parakstīšanas dienas, ar saviem spēkiem un uz sava rēķina līdz galam jāizpilda nepadarītie Darbi un/vai jānovērš konstatētie Darba trūkumi, kas norādīti šajā Līguma punktā noteiktajā aktā. Ja Izpildītājs izvairās un/vai atsakās no šajā Līgumā punktā noteiktās Darbu trūkumu novēršanas un/vai nepabeigto Darbu izpildes, kas noteikti šajā Līguma punktā noteiktajā aktā, tad Pasūtītājam ir tiesības novērst tos pašam vai arī uzdot to izdarīt jebkurai citai būvfirmai. Izdevumus, kas saistīti ar Darbu trūkumu novēršanu un/vai nepabeigto Darbu izpildes pabeigšanu, kurus veic Pasūtītājs vai tā piesaistīta būvfirma, ir jāsedz Izpildītājam. Puses vienojas, ka šie Pasūtītāja izdevumi, kas Pasūtītājam veidojas šajā Līguma punktā noteiktajā gadījumā, tiek ieturēti no Izpildītājam maksājamās Līguma summas, kas noteikta Līguma 2.1.punktā, samazinot to proporcionāli radušos izdevumu apmēram.
4.3. Gadījumā, ja Izpildītājs nepiekrīt Līguma 4.2.punktā noteiktajā kārtībā Pasūtītāja izvirzītajām pretenzijām, tad Pasūtītājs un Izpildītājs kopēji organizē neatkarīgu ekspertīzi, ar kuru konstatē veikto Darbu atbilstību vai neatbilstību Līguma un tā pielikumu un normatīvo aktu prasībām un nosacījumiem. Neatkarīgas ekspertīzes rezultātā sagatavotais ekspertīzes atzinums ir saistošs Pusēm.
4.4. Ja Līguma 4.3.punktā noteiktajā kārtībā organizētās ekspertīzes rezultātā tiek apstiprināta Izpildītāja prasību un paziņojumu nepamatotība attiecībā uz Darbu atbilstību Līguma un tā pielikumu un normatīvo aktu prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Darbu izpildes termiņu kavējumu, kā arī visas ar veikto ekspertīzi saistītās izmaksas un izpilda visas Izpildītājam Līguma 4.2.punktā noteiktās saistības. Ja ekspertīzes rezultātā ir konstatēta Darbu atbilstība Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.
4.5. Iepriekšējā mēnesī izpildīto Darbu pieņemšana tiek veikta ar pieņemšanas-nodošanas aktu, kuru paraksta Puses. Šajā Līguma punktā noteikto aktu Izpildītājs sagatavo elektroniskā formātā un iesniedz apstiprināšanai Pasūtītājam. Aktu Puses paraksta ar drošu elektronisko parakstu. Šajā Līguma punktā noteiktajai Darbu pieņemšanai-nodošanai piemērojami arī Līguma 4.2., 4.3. un 4.4. punktos noteiktie nosacījumi. 

5. Pasūtītāja tiesības un pienākumi
5.1. Nodrošināt Izpildītāja darbinieku piekļūšanu Darbu izpildes vietai.
5.2. Piecu darba dienu laikā parakstīt Izpildītāja iesniegtos Darbu pieņemšanas – nodošanas aktus vai nosūtīt motivētu atteikumu to darīt. Ja tiek sūtīts atteikums, tad Pasūtītājs rīkojas saskaņā ar Līguma 4.2.punktā noteikto.
5.3. Veikt maksājumus par izpildītiem Darbiem Līgumā noteiktajos termiņos un kārtībā.
5.4. Pasūtītājam ir pienākums Līguma darbības laikā nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.
5.5. Pasūtītājam ir tiesības jebkurā brīdī veikt Darbu un to izpildes pārbaudi, pārbaudot to atbilstību Līguma un tā pielikumu nosacījumiem. Šajā Līguma punktā noteiktās pārbaudes ir tiesīgs veikt Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
5.6. Pasūtītājam ir arī citas Līgumā un normatīvajos aktos noteiktās tiesības.
5.7. Ar Līgumu Pasūtītājs pilnvaro Izpildītāju iecelt no tā darbinieku vidus darba aizsardzības koordinatoru, kas noteikts un darbojas saskaņā ar Ministru kabineta 25.02.2003. noteikumiem Nr.92 “Darba aizsardzības prasības, veicot būvdarbus” (turpmāk – Noteikumi), uz visu Darbu izpildes periodu. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas.

6. Izpildītāja tiesības un pienākumi
6.1. Darbus izpildīt atbilstoši Līguma, tā pielikumu nosacījumiem.
6.2. Uzņemties atbildību par riskiem, kas var rasties Darbu izpildes gaitā (nelaimes gadījumi, bojājumu rašanās, zaudējumu nodarīšana Pasūtītājam, trešajām personām u.c.) par laika periodu no Darbu uzsākšanas līdz Darbu pabeigšanai.
6.3. Pirms Darbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar Noteikumiem.
6.4. Pamatojoties uz Līguma 5.7.punktu, uz visu Darbu izpildes periodu iecelt no Izpildītāja darbinieku vidus darba aizsardzības koordinatoru, kurš izpilda Noteikumos darba aizsardzības koordinatoram noteiktos pienākumus. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas un iesniedz minēto rīkojumu Pasūtītājam. Darbu izpildes laikā nodrošināt darba aizsardzības prasību ievērošanu saskaņā ar Noteikumiem un Līgumu. Par visām un jebkādām sekām, un negadījumiem, kas rodas dēļ tā, ka Izpildītājs neievēro darba aizsardzības prasībās, izpildot Darbus, atbild Izpildītājs.
6.5. Ievērot un nodrošināt Darbu izpildes kvalitāti atbilstoši Latvijas būvnormatīviem, Latvijas Nacionālajiem standartiem, materiālu un iekārtu ražotāja tehnoloģiskam aprakstam un citiem Latvijas Republikā spēkā esošiem normatīviem aktiem, noteikumiem, instrukcijām. Darbus izpildīt ar Latvijā un/vai citās Eiropas Savienības dalībvalstīs sertificētiem un kvalitatīviem materiāliem saskaņā ar Līgumu.
6.6. Nodrošināt jebkurā laikā būvinspektora, Pasūtītāja pārstāvju un citu kontrolējošo iestāžu pilnvaroto personu iekļūšanu Darbu izpildes vietā.

7. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
7.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
7.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.
7.3. Izpildītāja Līgumā noteiktajā iepirkumā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā iepirkuma dokumentos personālam izvirzītajām prasībām.
7.4. Pasūtītājs nepiekrīt Izpildītāja  piedāvājumā Līgumā noteiktajam iepirkumam norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā likuma 42. panta otrās daļas 1., 2., 3., un 4.punktā minētajiem pretendentu izslēgšanas gadījumiem;
7.4.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās iepirkuma līguma vērtības, atbilst Publisko iepirkumu likuma 42. panta otrās daļas 1., 2., 3., un 4.punktā minētajiem pretendentu izslēgšanas gadījumiem;
7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 9.panta astotās un devītās daļas noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2. punktā minēto termiņu skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
7.8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
7.9. Ja Izpildītājs neievēro Līguma 7. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 3.1. punktā noteiktais Darba izpildes termiņš netiek pagarināts.
7.10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

8. Apdrošināšana
8.1. Izpildītājs savā vārdā un uz sava rēķina veic civiltiesisko apdrošināšanu atbilstoši Ministru kabineta 19.08.2014. noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un iesniedz Pasūtītājam atbilstošu Izpildītāja apdrošināšanas polises un atbildīgā būvdarbu vadītāja apdrošināšanas polises oriģinālu vai apdrošinātāja izsniegtu kopiju. Ja apdrošināšanas līgums noslēgts uz noteiktu termiņu, Izpildītājs kopā ar apdrošināšanas polisi Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto objektu.
8.2. Līgumā noteiktos Darbus Izpildītājs nedrīkst uzsākt un veikt bez spēkā esošas Līguma 8.1.punktā noteiktās civiltiesiskās apdrošināšanas. Izpildītājs 2 darba dienu laikā no Līguma spēkā stāšanās dienas iesniedz Pasūtītājam Līgumā noteiktās civiltiesiskās apdrošināšanas esamību apliecinošus dokumentus – apdrošināšanas polišu oriģinālus vai apdrošinātāja apliecinātas kopijas. Izpildītājs nodrošina, ka Līgumā noteiktās apdrošināšana ir spēkā Līgumā un normatīvajos aktos noteiktajā termiņā.
8.3. Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās apdrošināšanas limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.

9. Garantijas termiņš
9.1. Izpildītajiem Darbiem un Darbā izmantotajiem materiāliem garantijas termiņš tiek noteikts – __ gadi, skaitot no dienas, kad Puses ir parakstījušas Līguma 4.1.punktā noteikto Darbu pieņemšanas nodošanas aktu.
9.2. [bookmark: _Hlk195714752]Pasūtītājam ir tiesības Līguma 9.1.punktā noteiktajā Darbu garantijas termiņā pieteikt Izpildītājam pretenzijas par Darbu kvalitāti, Darbu apslēptiem defektiem, kā arī Darba bojājumiem, kurus nebija iespējams konstatēt pieņemot Darbu, kurus Izpildītājs novērš uz sava rēķina 15 kalendāro dienu laikā no Pasūtītāja pretenzijas saņemšanas dienas.
9.3. [bookmark: _Hlk195714541]Ja Izpildītājs nevar izpildīt Līguma 9.2.punktā noteiktos Darbus Līguma 9.2.punktā noteiktajā termiņā vai atsakās tos veikt, tad Pasūtītājam ir tiesības šo Darbu izpildei pēc savas izvēles piesaistīt citu būvsabiedrību, kura izpilda šos Darbus. Izdevumus, kas saistīti ar citas būvsabiedrības piesaisti, kā arī samaksu piesaistītajai būvsabiedrībai par šajā Līguma punktā noteikto Darbu izpildi, sedz Izpildītājs uz sava rēķina, saskaņā ar Pasūtītāja Izpildītājam izsniegto e-rēķinu, kas nomaksājams 15 kalendāro dienu laikā no dienas, kad Izpildītājs ir saņēmis šajā Līguma punktā noteikto Pasūtītāja e-rēķinu.

10. Pušu mantiskā atbildība
10.1. Līgumā noteikta maksājuma samaksas termiņa kavējuma gadījumā, Pasūtītājs maksā Izpildītājam līgumsodu 0,5% apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% no Līguma 2.1.punktā noteiktās summas, kuras samaksa tiek kavēta. Uz šī Līguma punkta pamata aprēķinātie līgumsodi Pasūtītājam ir jānomaksā 10 darba dienu laikā, skaitot no dienas, kad Pasūtītājs ir saņēmis no Izpildītāju e-rēķinu par šajā Līguma punktā noteikto līgumsodu.
10.2. Gadījumā, ja Izpildītājs kavē Līgumā noteikto Darbu izpildes uzsākšanas termiņu, kas noteikts Līguma 3. punktā, tad Izpildītājs maksā Pasūtītājam līgumsodu 0,3 % apmērā par katru nokavējuma dienu no Līguma 2.1. punktā noteiktās Līguma summas, taču kopumā ne vairāk kā 10 % no Līguma 2.1.punktā noteiktās summas.
10.3. Darbu izpildes pabeigšanas termiņa, kas noteikts Līguma 3.1. punktā, kavējuma gadījumā, Izpildītājs maksā Pasūtītājam līgumsodu 0,5 % apmērā no no šī Līguma neizpildīto Darbu apjoma kopsummas par katru nokavēto dienu, taču kopumā ne vairāk kā 10% no Līguma neizpildīto Darbu apjoma kopsummas.
10.4. Ja Pasūtītājs izbeidz Līgumu saskaņā ar Līguma 12.2.punktu, tad Izpildītājs maksā Pasūtītājam līgumsodu 10% apmērā no Līguma summas, kas noteikta Līguma 2.1.punktā.
10.5. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam aprēķināti un noteikti saskaņā ar Līgumu.
10.6. Līgumsodu samaksa neatbrīvo Puses no Līgumā noteikto saistību izpildes.
10.7. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.
10.8. Ja Izpildītājam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 10.5.punktu vai arī Pasūtītājs iesniedz Izpildītājam e-rēķinu par līgumsodu un tad līgumsods nomaksājams 10 darba dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto e-rēķinu.
10.9. Gadījumā, ja Izpildītājs un/vai piesaistītie apakšuzņēmēji, izpildot Darbu, sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām sekām. Šī Līguma punkta nosacījumi attiecas arī uz gadījumu, kad kaitējums radies Līguma noteikumiem neatbilstoši izpildīta Darba dēļ.

11. Nepārvaramas varas apstākļi
11.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes un citi šajā Līguma punktā noteiktajiem līdzvērtīgi apstākļi).
11.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
11.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.

12. Līguma izbeigšana
12.1. Izpildītājam ir tiesības vienpusēji izbeigt Līgumu, iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma par izpildītiem Darbiem samaksas termiņu vairāk kā 30 kalendārās dienas.
12.2. Pasūtītājam ir tiesības vienpusēji izbeigt Līgumu iepriekš par to rakstiski paziņojot Izpildītājam, šādos gadījumos:
12.2.1. Izpildītājs Līgumā noteikto Darbu izpildes uzsākšanas termiņu kavē vairāk nekā 10 kalendārās dienas;
12.2.2. Izpildītājs Līgumā noteikto Darbu izpildes pabeigšanas termiņu kavē vairāk nekā 10 kalendārās dienas;
12.2.3. Izpildītājs Darbus pilda neatbilstoši Līguma un tā pielikumu nosacījumiem;
12.2.4. Tiek pasludināts Izpildītāja maksātnespējas process vai tiek uzsākts Izpildītāja likvidācijas process;
12.2.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta pirmā daļa).

13. Līguma grozījumi
13.1. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.
13.2. Līguma grozījumi par apakšuzņēmēja piesaisti un nomaiņu, personāla nomaiņu tiek veikti atbilstoši Līguma nosacījumiem par apakšuzņēmēja piesaisti un nomaiņu, personāla nomaiņu.
13.3. Līguma izpildes termiņus Puses var grozīt, rakstveidā vienojoties. Kopējais Līguma termiņa pagarinājums var būt ne vairāk kā 2 kalendārās nedēļas, izņemot gadījumu, ja iestājas nepārvaramas varas apstākļi vai pagarinājums tiek veikts atbilstoši Līguma 13.3.3.apakšpunktam. Līguma izpildes termiņus ar Pušu rakstisku vienošanos var grozīt šādos gadījumos:
13.3.1. ja iestājas nepārvaramas varas apstākļi (grozījumi veicami, ievērojot Līguma 11.3.punkta nosacījumus);
13.3.2. ja inženierkomunikāciju turētājs/īpašnieks Darbu izpildes laikā ir veicis izmaiņas komunikāciju izbūvē vai uzstāda jaunas tehniskās prasības, kas attiecas uz inženierkomunikācijām;
13.3.3. Darbu izpildes vietā notiek Darba vai tā daļas apturēšana no Izpildītāja neatkarīgu iemeslu dēļ un Darbu apturēšanas cēlonis nav Izpildītāja darbība vai bezdarbība;
13.3.4. ja Darbu izpildes laikā ir radušies neparedzēti papildus darbi, kas nepieciešami, lai pabeigtu Darbus kopumā, tad Darbu izpildes termiņš var tikt pagarināts par termiņu, kas nav ilgāks par papilddarbu izpildes termiņu.

14. Strīdu izšķiršanas kārtība
Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā.

15. Personas datu aizsardzība
15.1. Puses nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk – Personas dati):
15.1.1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;
15.1.2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus.
15.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
15.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
15.4. Apstrādājot Personas datus, Pusēm ir pienākums ievērot Latvijas Republikā spēkā esošo personas datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

16. Preču un pakalpojumu izcelsmes ierobežojumi
16.1. Izpildītājs, izpildot Līgumu, nodrošina, ka Līguma saistību izpildē tieši vai netieši netiek izmantotas preces vai pakalpojumi, kuru izcelsmes valsts ir Krievijas Federācija vai Baltkrievijas Republika.
16.2. Izpildītājs nodrošina un ir pilnībā atbildīgs par to, ka visi tā Līguma izpildē piesaistītie apakšuzņēmēji, personāls un citi sadarbības partneri ievēro Līguma 16.1. punktā noteiktās prasības.
16.3. Pēc Pasūtītāja pieprasījuma Izpildītājs iesniedz informāciju par Līguma izpildē izmantoto preču izcelsmi un rakstveida apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
16.4. Ja tiek konstatēts Līguma 16.1. vai 16.2. punkta noteikumu pārkāpums, Pasūtītājam ir tiesības:
16.4.1. pieprasīt Izpildītājam nekavējoties, bet ne vēlāk kā Pasūtītāja noteiktajā termiņā, veikt attiecīgo preču vai pakalpojumu nomaiņu pret Līguma noteikumiem atbilstošām precēm vai pakalpojumiem;
16.4.2. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
16.5. Šajā Līguma sadaļā ietvertie ierobežojumi un prasības izriet no Publisko iepirkumu likuma 22. panta regulējuma un ir atzīstami par būtisku Līguma izpildes nosacījumu. Šo noteikumu pārkāpums ir uzskatāms par būtisku Līguma pārkāpumu.

17. Citi Līguma noteikumi
16.1. Līgums stājas spēkā dienā, kad to ir parakstījušas Puses, un Līgums ir spēkā līdz brīdim, kad Puses ir izpildījušas visas tām no Līgumā izrietošās saistības.
16.2. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.
16.3. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
16.4. Atbildīgais par Līguma izpildes jautājumiem no Pasūtītāja puses ir ________, tālrunis ________, e-pasts: ________.
16.5. Atbildīgais Darbu vadītājs no Izpildītāja puses ir ________ (________), tālrunis ________, e-pasts: ________, kurš Izpildītāja vārdā vada Darbu izpildi.
16.6. Līgums noformēts elektroniskā dokumenta veidā un parakstīts ar drošu elektronisko parakstu, kas satura laika zīmogu. Katra Puse glabā abpusēji parakstītu Līgumu elektroniskā dokumenta formā.

Pielikumā:

18. Pušu rekvizīti un paraksti:
	
PASŪTĪTĀJS

____________ 
(paraksts) 
	
IZPILDĪTĀJS

_________                                               
(paraksts)



3. 
















4.pielikums
Iepirkuma Nr. SAP 2026/005B nolikumam

FINANŠU PIEDĀVĀJUMS
„Saules un Dārza ielas remonta darbi Sedas pilsētā, Valmieras novadā”
Iepirkuma identifikācijas Nr. SAP 2026/005B

1. IESNIEDZA
	Pretendenta nosaukums, reģistrācijas Nr.
	



2. PIEDĀVĀJUMS
Mēs piedāvājam veikt Saules un Dārza ielas remonta darbus Sedas pilsētā, Valmieras novadā saskaņā ar iepirkuma nosacījumiem un noteiktajā termiņā.
2.1. Mūsu piedāvājums ir:
	
	Darbu nosaukums
	Cena,
EUR bez PVN
	PVN,
EUR
	KOPĀ,
EUR ar PVN

	Saules un Dārza ielas remonta darbi Sedas pilsētā, Valmieras novadā
	
	
	



Mūsu piedāvājuma apjoma kopsumma:
bez PVN, EUR:                                                summa ar vārdiem                                              
PVN, EUR:                                                   summa ar vārdiem                                                  
KOPĀ, EUR:                                                 summa ar vārdiem                                                 
2.2. Mēs apliecinām, ka:
· Nekādā veidā neesam ieinteresēti nevienā citā piedāvājumā, kas iesniegts šajā iepirkumā.
· Nav tādu apstākļu, kuri liegtu mums piedalīties iepirkumā un pildīt iepirkuma nolikuma pretendentiem un tehniskajā specifikācijā norādītās prasības.

Paraksta pretendenta paraksttiesīgā amatpersona vai pretendenta atbilstoši pilnvarotā persona:

	

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



P.S. Pretendenti piedāvājumā var iekļaut arī papildinformāciju, shēmas, attēlus u.c. materiālus, ja tas palīdz labāk izprast piedāvājuma būtību.
5.pielikums
Iepirkuma Nr. SAP 2026/005B nolikumam

APAKŠUZŅĒMĒJU SARAKSTS
„Saules un Dārza ielas remonta darbi Sedas pilsētā, Valmieras novadā”
Iepirkuma identifikācijas Nr. SAP 2026/005B

Jānorāda visi tie pretendenta apakšuzņēmēji, kuru veicamo būvdarbu vērtība ir vismaz 10 000 EUR bez PVN no kopējās iepirkuma līguma vērtības, un katram šādam apakšuzņēmējam izpildei nododamās līguma daļas summu.

Norādāma arī informācija par apakšuzņēmēju apakšuzņēmējiem, kuri atbilst PIL 63. panta otrās daļas nosacījumiem.

Jānorāda arī visi tie pretendenta apakšuzņēmēji (neatkarīgi no veicamā darba daļas apjoma), uz kuru iespējām pretendents balstās, lai izpildītu konkursa nolikumā izvirzītās kvalifikācijas prasības.

	Apakšuzņēmēja nosaukums, 
reģistrācijas Nr.
	Veicamā darba daļa

	
	Darba nosaukums, 
kura vērtība ir vismaz
10 000 euro bez PVN
	Summa euro bez PVN
no darbu apjoma

	
	
	

	
	
	

	
	
	

	
	
	



Izvirzītās prasības apakšuzņēmējam:
1. Pretendenta piesaistītajam apakšuzņēmējam (juridiskai personai) ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt pasūtītājam nepieciešamos darbus. (Par Latvijā reģistrētu apakšuzņēmēju pasūtītājs pārliecināsies Uzņēmumu reģistrā un/vai Būvniecības informācijas sistēmā (BIS). Par ārvalstī reģistrētu apakšuzņēmēju, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā pasūtītājs var pārliecināties par tā reģistrācijas faktu, vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz).
2. Apakšuzņēmēja apliecinājums vai vienošanās ar pretendentu par nepieciešamo resursu nodošanu pretendenta rīcībā un sadarbību konkrētā iepirkuma līguma izpildē, ja konkursa rezultātā iepirkuma līguma slēgšanas tiesības tiktu piešķirtas pretendentam.
3. Apliecinājums, ka apakšuzņēmēja rīcībā ir visi nepieciešamie resursi (tehnika, iekārtas, instrumenti u.c. tehniskais nodrošinājums, kā arī personāls) veicamā darba daļas izpildei. 

	

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



6.pielikums
Iepirkuma Nr. SAP 2026/005B nolikumam

[bookmark: _Hlk127348452] INFORMĀCIJA PAR PRETENDENTA LĪDZVĒRTĪGU PIEREDZI
„Saules un Dārza ielas remonta darbi Sedas pilsētā, Valmieras novadā”
Iepirkuma identifikācijas Nr. SAP 2026/005B

[bookmark: _Hlk126849881]	Informācija par pretendenta ne vairāk kā 5 iepriekšējos gados (2021., 2022., 2023., 2024., 2025.gadā un 2026. gadā līdz šajā nolikumā noteiktā piedāvājumu iesniegšanas termiņa beigām) veiktajiem darbiem, kas atbilst iepirkuma nolikuma 10.7.7. apakšpunktā noteiktajiem kritērijiem:
	Nr. p.k.
	Darbu pasūtītājs, kontaktinformācija
	Darba veids, darba īss apraksts
	Darbu izpildes termiņi 
(no – līdz)

	1.
	
	
	

	2.
	
	
	



Apliecinājumam pievienot objekta, kas tiek uzskatīts par līdzvērtīgu, atsauksmi no objekta pasūtītāja par veiktajiem darbiem ar norādi par darbu pilnīgu izpildi un atbilstību līdzvērtīgu darbu raksturlielumiem vai līdzvērtīgu dokumentu, kas apliecina nolikuma 10.7.7. apakšpunktā visu prasīto darbu pieredzes nosacījumu izpildi.
.
	Informāciju apliecinu:

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



7.pielikums
Iepirkuma Nr. SAP 2026/005B nolikumam

INFORMĀCIJA PAR DARBU IZPILDĒ IESAISTĀMAJIEM SPECIĀLISTIEM
“Saules un Dārza ielas remonta darbi Sedas pilsētā, Valmieras novadā”

Iepirkuma identifikācijas Nr.: 	SAP 2026/005B

	Nr.
p.k.
	Speciālista
vārds, uzvārds
	Sertifikāta sfēra / kvalifikāciju apliecinošs dokuments
	Persona, kuru pārstāv *
	Līgumattiecību pamats **

	1.
	
	Ceļu būvdarbu vadīšana un būvuzraudzība
(atbildīgais būvdarbu vadītājs)
Sertifikāts Nr.__
	
	



*norāda, vai piesaistītais speciālists ir:
A pretendenta (piegādātāju apvienības) speciālists
B apakšuzņēmēja speciālists
C persona, kura tiks piesaistīta uz atsevišķa līguma pamata konkrētā līguma izpildē
**norāda, uz kāda līguma pamata speciālists ir piesaistīts personai, kuru pārstāv:
D darba līgums
E uzņēmuma līgums
F cits (norādīt, kāds)

	Informāciju apliecinu:

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:

